text: Lilly's cakes: Ноември 2012
  50 нюанса сиво / Fifty Shades of Grey
  Много дълго време тази торта беше без име.
  Нямах представа как да я кръстя.
  Спонтанна, малко шантава, но си доставих истинско удоволствие правейки я.
  Някои я нарекоха провокативна. Сигурно е.
  Може би се чудите какъв е бил поводът за нея.
  Доста тривиален.
  Моя приятелка искаше да изненада гаджето си и ми поръча торта на тема ФК Ботев - пловдив, тъй като той е голям фен на този отбор. Хвърли ми в пространството
  "Искам хубава торта и някъде там да има гащи с надпис Ботев - Пловдив".
  - Колко хубава? - попитах аз.
  - Много хубава - отговори тя
  Казах и че ми се върти в главата легло от ковано желязо и белезници, тя се ухили и каза добре, но май тогава не ми повярва много.
  2 дена по-късно дойде у дома да си я вземе. Влезе в кухнята ми, каза "Яяяя, какво хубаво легло" и я подмина. После ме попита за нейната торта. В този момент осъзнах, че тя изобщо не е и помислила, че ТОВА е нейната торта. Аз всъщност я бях извадила защото имах довършителна работа по нея, не бях направила "гащите". :)
  Казах и, че това е тортата и и тя ахна. Някак не можеше да повярва, че това е нейната торта. Аз и напомних за намеренията си, но тя ме поласка като ми каза, че изобщо не е очаквала така да развия идеята хвърлена ей така между другото.
  Може би ще си кажете, че се перча, но не е така. Споделям с вас емоцията си, удовлетворението, което изпитах. Голям кеф!
  Сега да обясня защо 2 седмици по-късно кръстих тортата "50 нюанса сиво".
  Тя милата си нямаше име. Наричах я "Леглото". Не знаех и как да я кръстя докато не ми се обади една много близка моя приятелка, Рости(много те обичам) и ми каза, че е гледала последната ми торта, леглото. Попита ме дали съм чела книгата и ми каза, че според нея съм направила доста успешна интерпретация на този толкова нашумял напоследък бестселър.
  Признавам си, книгата не съм чела, но ще го направя защото ми стана любопитно, а името дойде именно от нея.
  И сега остава само да ви споделя вкусът на тортата.
  Сочни шоколадови блатове.
  Наситен шоколадов мус.
  Лек карамелен мус.
  Гъст карамел и цели лешници под кремовете...
  Звучи вкусно, нали.
  Тя, поръчителката каза, че е било.
  Публикувано от Unknown в 23:18 ч.
  Категории: Тематични торти за различни празници
  Червено кадифе / Red velvet cake
  Чували ли сте за червено кадифе?
  Тази толкова популярна рецепта се оказа и изключително вкусна.
  Поръча ми я една дама, която вече втора година ми се доверява за празника на дъщеря си. Миналата година тортата беше изненада.
  Тази обаче, девойката имаше много точни и ясни изисквания.
  Искаше точно такава торта с точно определена визия.
  Точки, точки, точки...
  Много червени точки.
  Червено кадифе се оказа торта с наистина мек кадифен вкус, където успешно се съчетават ароматът на масло, какао и маскарпоне.
  Препоръчвам я горещо на всеки.
  И все пак за да има елемент на изенада направих за Надежда и тези декорирани меденки, които също кръстих Червено кадифе.
  Публикувано от Unknown в 20:01 ч.
  Категории: Декорирани сладки, Торти за рожден ден
  Box with rose cake
  ЧРД мамо!!!
  Това е тортата, която направих за мама, с много любов.
  Изпробвах рецепта, която не бях правила досега и ми стана много любима. Блатовете са вкусни и сочни, а кремът се топи в устатa. Има и добавка от мен, разбира се.
  Сигурно вече се чудите какво толкова пък има в тази торта...
  Рецептата гледах от тук: Най-вкусната шоколадова торта
  Рецептата за блата я спазих точно:
  Продукти за форма с диаметър 20см*:
  1 и 1/4 чаена лъжица сода бикарбонат
  1 и 1/4 чаена лъжица бакпулвер
  За торта с размер 18-20 парчета аз правя двойна доза.
  400г шоколад (в случая, 200г черен и 200г млечен)
  400мл сладкарска сметана
  Шоколадът се нарязва на малки парчета. Сметаната се загрява до кипване и се излива при шоколада. Оставя се за минута, след това се разбърква, докато се получи хомогенна смес. Охлажда се на стайна темепратура, като се бърка от време на време, за да не хване "кора"
  Жълтъците се разбиват на водна баня и се добавят към още топлия шоколадов ганаш. Разбърква се, докато всичко се обедини добре. Внимавайте при разбиването на водна баня, водата не бива да докосва дъното на съда за разбиване, защото температурата става прекалено висока и яйцата ще се сготвят. А ние не искаме омлет
  Охладеният на стайна температура ганаш се прибира в хладилник за час, докато стегне и стане много гъст.
  Белтъците се разбиват на сняг с щипка сол на водна баня (това е по желание, ако не се притеснявате от ползването на пресни яйца, можете и да го пропуснете).
  Малка част от тях се добавя към шоколада и се разбърква внимателно. В началото може да ви е трудно, тъй като ганашът е стегнат, но не се притеснявайте, след като се добави малко от белтъка, сместа ще се отпусне. На 2-3 пъти се добавя белтъка и се разбърква със силиконова шпатула, като се внимава да не спадне сместа и да се запази максимално от въздуха в белтъците.
  Мусът се прибира в хладилник за 30-40 минути, или докато стегне и стане удобен за нанасяне върху тортата.
  Имайте предвид, че колкото по-черен шоколад (с по-висок % на какао) използвате, толкова по-гъст ще бъде мусът. При 50:50 черен към млечен, се получават добри резултати. Не бих ви съветвала да ползвате единствено млечен, тъй като рискувате мусът да не стегне.
  Ето и моите промени.
  Ако успеете като мен да сготвите белтъците :) добавете вместо тях разбита сладкарска сметана. Придава невероятна пухкавост и мекота на крема.
  Като количество не повече от 200 мл.
  Отделно си приготвих едно ванилово мусче, което овкусих с лимонова кора, настъргана и 1 сокът от 1 лимон. Добавих 250 гр. маскарпоне за разкош и добавих като отделен пласт в тортата. Така тортата ми имаше един невероятно ароматен лимонов привкус, който олекотяваше тежкия шоколадов вкус.
  Тоест за двойна доза блатове 1 доза шоколадов и 1 доза лимонов мус.
  Публикувано от Unknown в 20:10 ч.
  Категории: Рецепти, Торти за рожден ден
  Сватбените сладки на Криси и Деян
  Отново на линия!
  Здравейте, преди няколко дена моя приятелка Damayanti ми пусна снимките на сватба, на която правих тортата и сладкия бар. В публикацията си...
  Frozen party за 6-я рожден ден на моето момиченце!
  Последната публикация, която съм написала тук е била за 5-я рожден ден на Анна. Продължавам отново с нея 1 година по-късно..... 2014 го...